كارنيڤورات
كارنيڤورات هي تنضيمة ديال لبزوليات لمشيمية لي تخصصو ب شكل لولاني ف لماكلة د اللحم التنضيمة د لكارنيڤورات هي خامس أكبر تنضيمة ديال لبزوليات كاتجمع عل لاقل  نوع حيواني كايعيشو ف ݣاع قنات د لعالم وسط موايل مبدلة على بعضياتها من لبلايص لقطبية لباردة ل لبلايص لقاحلة د الصحرا لكبرى ل لبحور لمحلولة هاد لبزوليات كاتجي ف مجموعة كبيرة من لفورمات لمبدلة د لكسدة معا تنواع كبير ف الشكال و لقدود التنضيمة د لكارنيڤورات كاتقسم ل جوج تنضيمات تحتانية سنوريات الشكل لي كاتجمع السنوريات لحقيقية و بزاف د لحيوانات لي كاتشبه ل لقط و كلبيات الشكل لي كاتجمع لكلبيات لحقيقية و بزاف د لحيوانات لي كاتشبه ل لكلب سنوريات الشكل فيها لفاميلات د السنوريات الزباديات الضبع و النمس لاغلبية د هاد لحيوانات كايعيشو ف لعالم لقديم إلا لقطوط لي كايعيشو ف لعالم لقديم و الجديد دخلو ل لامريكيتين من لقنطرة لارضية بيرين أما كلبيات الشكل فيها لكلبيات الراكونيات الدبوبا لعرسيات الضربان و لفقميات لي عايشين ف ݣاع قنات لعالم ب تنواع عريض ف لمرفولوجية الريجيم و السلوك نتاعهوم